CELEX: 62014CN0529
Language: et
Date: 2014-11-24 00:00:00
Title: Kohtuasi C-529/14: Eelotsusetaotlus, mille on esitanud Finanzgericht Hamburg (Saksamaa) 24. novembril 2014  – YARA Brunsbüttel GmbH versus Hauptzollamt Itzehoe

23.2.2015   
            
            
               ET
            
            
               Euroopa Liidu Teataja
            
            
               C 65/20
            
         Eelotsusetaotlus, mille on esitanud Finanzgericht Hamburg (Saksamaa) 24. novembril 2014 – YARA Brunsbüttel GmbH versus Hauptzollamt Itzehoe
   (Kohtuasi C-529/14)
   (2015/C 065/30)
   Kohtumenetluse keel: saksa
   
      Eelotsusetaotluse esitanud kohus
   
   Finanzgericht Hamburg
   
      Põhikohtuasja pooled
   
   
      Kaebuse esitaja: YARA Brunsbüttel GmbH
   
      Vastustaja: Hauptzollamt Itzehoe
   
      Eelotsuse küsimused
   
   
               1.
            
            
               Kas direktiivi 2003/96/EÜ (1) artikliga 1 on vastuolus siseriiklik maksuvabastus, mida kohaldatakse sellistele energiatoodetele, mida kasutatakse heitõhu termiliseks puhastamiseks, või ei kuulu direktiiv 2003/96/EÜ vastavalt selle artikli 2 lõike 4 punkti b teisele taandele kõnealuste energiatoodete suhtes kohaldamisele, kuna energiatoote kasutamine heitõhu termiliseks puhastamiseks on kasutamine muul otstarbel kui mootorikütuse või kütteainena, mistõttu on kõnealuste energiatoodete puhul tegemist energiatoodete kahese kasutamisega nimetatud sätte tähenduses?
            
         
               2.
            
            
               Kas energiatooted, mida kasutatakse heitõhu termiliseks puhastamiseks, saab energiamaksust vabastada ainult siis, kui need lähevad heitõhu termilise puhastamise käigus ka toor-, põhi- või abiainena heitõhu puhastamisel tekkiva toote koostisesse?
            
         
               3.
            
            
               Kas heitõhu termiliseks puhastamiseks kasutatavate energiatoodete energiamaksust vabastamine on välistatud, kui heitõhu puhastamisel vabanenud soojusenergiat kasutatakse osalt ka kütmiseks või kuivatamiseks? Kas energiamaksust vabastamine on välistatud ka siis, kui kütmisel või kuivatamisel vajatakse vähem energiat, kui seda on heitõhus ja mis vabaneb selle termilisel puhastamisel?
            
         
      (1)  Nõukogu 27. oktoobri 2003. aasta direktiiv 2003/96/EÜ, millega korraldatakse ümber energiatoodete ja elektrienergia maksustamise ühenduse raamistik (ELT L 283, lk 51, ELT eriväljaanne 09/01, lk 405).